अजमेर. शिक्षा राज्य मंत्री वासुदेव देवनानी को धमकी भरे पत्र से पुलिस प्रशासन सकते में गया है। आईजी मालिनी अग्रवाल ने इसे गंभीरता से लेते हुए पुलिस अधिकारियों की बैठक में इस पर चर्चा की। उन्होंने एडिशनल एसपी सिटी भोलाराम के नेतृत्व में विशेष टीम का भी गठन किया है। अकबर के किले का नाम बदले जाने पर विरोध जाहिर किया...
किले का नाम बदलने से था लोगों में रोश...
IG मालिनी अग्रवाल ने भास्कर को बताया कि इस मामले में पड़ताल की जा रही है कि पत्र लिखने वाला कौन है और यह पत्र कहां से लिखा गया है? उन्होंने बताया कि टीम इस मामले की बारीकी से जांच करेगी। उल्लेखनीय है कि खादिम तरन्नुम चिश्ती के नाम से देवनानी को एक पत्र मिला था। जिसमें अकबर के किले का नाम बदले जाने पर विरोध जाहिर किया था। पत्र में बताया गया था कि देवनानी ने अकबर किले का नाम अपनी दादागिरी सेे बदलवाकर अजमेर का किला करवा दिया है। इसका नाम वापस अकबर का किला नहीं करवाने पर देख लेने की धमकी दी गई है।
दो महीने तक यह मामला सामने क्यों नहीं आया...
पत्रमें देवनानी पर यह भी आरोप लगाया गया है कि वे सिंधी लोगों का विशेष ध्यान रखते हैं, जो मुल्क के दूसरे लोगों के लिए धोखाधड़ी है। तरन्नुम ने पत्र में देवनानी को चेताया है कि वह अकबर किले का नाम अकबर किला ही करवाएं और राजनेता होने के नाते सारे मुल्क के लोगों को बराबरी का दर्जा दें, वर्ना उनके खिलाफ सख्त कार्रवाई के लिए मजबूर होना होगा। देवनानी ने इस पत्र को गंभीरता से लेते हुए एसपी को भिजवा दिया था लेकिन एक सप्ताह से अधिक बीत जाने के बावजूद उस पर कोई कार्रवाई नहीं हो पाई। इस पत्र पर 16 दिसंबर 2016 अंकित है। डाक विभाग की सील में तारीख 30 दिसंबर 2016 नजर रही है। पुलिस इस बिंदु पर भी जांच कर रही है कि दो महीने तक यह मामला सामने क्यों नहीं आया ? एडिशनल एसपी भोलाराम के निर्देशन में कोतवाली थाना प्रभारी बीएल मीणा मामले की जांच कर रहे हैं।
एक्सीडेंट करने वाले का भी नहीं चला पता...
मंत्री होने के बावजूद धमकी भरे पत्र के मामले में पुलिस तब हरकत मेंं आई जब भास्कर ने इस खबर को प्रमुखता से प्रकाशित किया इससे पहले भी हाथीभाटा पावरहाउस के सामने दिन में ही सड़क पार करने के दौरान एक व्यक्ति ने शिक्षा राज्य मंत्री वासुदेव देवनानी का एक्सीडेंट कर दिया था और वाहन भगा ले गया था। करीब आठ माह बीत जाने के बावजूद पुलिस एक्सीडेंट करने वाले शख्स का पता लगाने में नाकामयाब रही है।
hin_Deva hin_Deva hin_Deva hin_Deva hin_Deva hin_Deva hin_Deva